open-index/open-wikipedia-markdown huggingface dataset:
Osmeriformes

**Osmeriformes** is 'n vis-orde wat hoort tot die klas *Actinopterygii*.

Die volgende families is deel van die orde **Osmeriformes**:

* Alepocephalidae
* Argentinidae
* Bathylaconidae
* Bathylagidae
* Galaxiidae
* Lepidogalaxiidae
* Leptochilichthyidae
* Microstomatidae
* Opisthoproctidae
* Osmeridae
* Platytroctidae
* Plecoglossidae
* Retropinnidae
* Salangidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org/summary/OrdersSummary.php?Order=Osmeriformes
Sentrale Moondhede

[duimnael|Deelnemers aan die Eerste Wêreldoorlog: die Sentrale Moondhede en hul kolonies is in oranje, die [Geallieerdes en hul kolonies in groen en die neutrale lande in grys.]]
[duimnael|Die leiers van die Sentrale Moondhede:Keiser [Wilhelm II van Duitsland|Wilhelm II (Duitse Keiserryk)Keiser Frans Josef I (Oostenryk-Hongarye)Sultan Mehmet V (Ottomaanse Ryk)Tsar Ferdinand I (Bulgarye)]]

Die **Sentrale Moondhede** (Duits: *Mittelmächte*; Hongaars: *Központi hatalmak*; Turks: *İttifak Devletleri* of *Bağlaşma Devletleri*; Bulgaars: Централни сили, *Tsentralni sili*) was een van die twee strydende faksies in die Eerste Wêreldoorlog (1914–'18). Die alliansie het ontstaan uit die Drievoudige Verbond van 1882 en het geveg teen die Geallieerde Magte wat ontstaan het uit die Drievoudige Entente.

## Lidlande 
Die Sentrale Moondhede het bestaan uit:
* : op 28 Julie 1914 die oorlog betree
* : op 1 Augustus 1914
* : op 2 Augustus 1914 in die geheim; op 29 Oktober 1914 openlik
* : op 14 Oktober 1915

Die naam is afgelei van die ligging van dié lande: al vier het gelê tussen die Russiese Ryk in die ooste en Frankryk en die Verenigde Koninkryk in die weste.

## Verwysings 
15px Hierdie artikel is vertaal uit die Engelse Wikipedia
Senegalvleiloerie

Die **Senegalvleiloerie** (*Centropus senegalensis*) is 'n standvoël wat voorkom in noord-oos Namibië, die Caprivistrook en Zimbabwe. In Engels staan die voël bekend as die *Senegal Coucal*.

Die Senegalvleiloerie eet hoofsaaklik insekte en sprinkane.

duimnael|links|'n Senegalvleiloerie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Wolkverwerking

400px|duimnael|Wolkverwerkingsdiagram

**Wolkverwerking** is die gebruik van rekenaarhulpbronne (harde- en sagteware) wat oor ’n rekenaarnetwerk (tipies die Internet) as ’n diens gelewer word.  Die naam kom van die gebruik van ’n wolkvormige simbool wat in stelseldiagramme as ’n abstraksie vir ingewikkelde infrastruktuur gebruik word.  Wolkverwerking vertrou afstandsdienste met ’n gebruiker se data, sagteware en berekeninge toe.
Donderstorm

duimnael|regs|250px|'n Donderstorm

'n **Donderstorm** of **donderweer**, is 'n vorm van onweer of swaarweer, wat met weerlig en donderweer gepaard gaan. Donderstorms vind plaas in die nabyheid van cumulonimbuswolke, wat dan ook donderwolke genoem word. Daar is gewoonlik sterk wind en swaar reën of hael of sneeu teenwoordig, maar in sommige gevalle is neerslag heeltemal afwesig. Donderstorms wat na skielike swaar reënval toe lei, word wolkbreuke genoem.

## Ontstaan 
duimnael|400px|links|Fases in die verloop van 'n donderstorm

'n Donderstorm ontstaan wanneer 'n cumulonimbuswolk gevorm word deur die opwaartse beweging van warm, vogtige lug in die atmosfeer. Soos wat die vogtige lug boontoe beweeg, daal die lugdruk, wat die lug laat uitsit en sodoende die temperatuur verlaag. 

Wanneer die temperatuur die doupunt bereik, begin kondensasie plaasvind, en word waterdruppels, of klein yskristalletjies gevorm. Omdat die donderwolk deur stygende lug gevorm word, kan sy bopunt hoogtes van meer as 20&nbsp;km bereik.

Onder die invloed van swaartekrag val die waterdruppels in die wolk na benede, maar terselfdertyd word hulle ook deur die stygende lug boontoe gedra. Uiteindelik word die druppels egter te swaar, en val hulle uit die wolk uit. Terwyl hulle val groei hulle nog verder, deur met ander druppels te bots. 

Die vallende druppels trek die lug saam met hulle, en veroorsaak 'n afwaartse lugstroom. Wanneer hierdie lugstroom op die Aarde se oppervlak aankom, sprei hy uit en vorm hy die sterk wind wat met donderstorms gepaard gaan.

Die beweging van die lugstrome binne die wolk, en van die vallende waterdeeltjies, lei na wrywing en die opbou van statiese elektrisiteit. Wanneer die opgeboude elektriese spanning te hoog word, word die spanning deur middel van weerlig ontlaai. Die teenwoordigheid van weerlig is dan ook die kenmerkende eienskap van donderstorms.

## Die donderslag 
Die bekende gerammel wat ons hoor na 'n weerligstraal, is die donderslag. Ons moet in gedagte hou dat die weerlig altyd eerste plaasvind. Teen die tyd dat ons die donderslag boor, is die weerligstraal lankal verby. Donderslae kan geen skade aanrig nie. Dit is slegs wanneer die kragtige elektriese stroom van die terug- of opwaartse straal deur 'n boom of 'n gebou beweeg dat skade deur die weerlig self aangerig word. 

Die klankgolwe van die donderslag beweeg taamlik stadig, omtrent 1 km in drie sekondes. As ons die sekondes tel tussen die weerligstraal en die eerste klank van die donderslag, kan ons dus vasstel hoe ver die weerligstraal van ons plaasgevind het. 'n Mens hoef slegs die aantal sekondes deur drie te verdeel om die antwoord in kilometer te kry. As die donderslag 18 sekondes na die weerligstraal volg, weet ons dat dit omtrent 6 km van ons af was. 

As die weerligstraal baie ver van ons af plaasvind, sal ons die donderslag glad nie hoor nie. Soms klink dit asof die donderslag vir 'n baie lang tyd aanhou. Dit gebeur wanneer die klankgolwe van verafgeleë geboue of berge teruggekaatsword in die vorm van eggo's .

## Bronne 
* KENNIS, 1980, , volume 2, bl. 249

## Eksterne skakels
São Gonçalo (skip)

Die stranding van die **São Gonçalo** by Plettenbergbaai in 1630 het die eerste vestiging deur blankes in Suider-Afrika tot gevolg gehad.

Uit die dagboek van 'n passasier, die monnik Francisco dos Santos, het belangrike inligting oor die ramp sowel as oor die  lewenswyse van die Khoi, die plantegroei en dierelewe bekend geword.

Vroeg in Maart 1630 het die São Gonçalo in konvooi met twee ander skepe die hawe van Goa in Indië op pad na Portugal verlaat.  In 'n storm verloor die São Gonçalo kontak met die ander twee skepe, maar begin kwaai lek. Die skip bereik veilig die kus by die beskutte Formosabaai (“mooi baai” en vandag bekend as Plettenbergbaai) aan die mond van die Piesangrivier. 'n Honderd  mense verlaat die skip en 130 bly op die skip agter terwyl die noodsaaklike herstelwerk gedoen word. 

Na 'n 50 dae bars 'n geweldige storm los waarin die skip vergaan en al die opvarendes verdrink.  Vir die eerste maal besluit skipbreukelinge in Suider-Afrika om nie op 'n staptog na veiligheid te vertrek nie. Maande lank is gewerk om uit die wrakstukke en die bome langs die kus twee bootjies te bou. Goeie betrekkinge is met die Khoi gehandhaaf. Vir huisvesting is houthutte gebou, 'n kapel is opgerig, uit hul groentetuin is pampoene en uie geoes en koeie en skape is van die Khoi verkry.  Verder leef hulle van die visvangs en jag. Een bootjie het Goa via Mosambiek bereik. Die ander bootjie het na Portugal vertrek, maar 'n verbygaande Portugese retoerskip het hulle kort na vertrek opgepik. Helaas strand hierdie skip voor die mond van die Taagrivier by Lissabon en alle opvarendes kom om.

In 1979 is die terrein van die vestiging toevallig deur Johan Jerling ontdek toe hy op wierook en 17de eeuse breekware waaronder Ming-porselein afgekom het. Die wrak is nog nie opgespoor nie en lê waarskynlik diep onder sand begrawe.

## Bibliografie 
* Burman, Jose: Strange shipwrecks of the southern seas. Kaapstad: Struik, 1968.
* Potgieter, Coenraad: Skipbreuke aan ons kus. Kaapstad: Tafelberg, 1969.
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1988 
* Willcox, A.R.: Shipwreck and survival on the south-east coast of Africa. Winterton: Drakensberg Publications, 1984.
Georg Ostrogorsky

**Georg Ostrogorsky** (Russies: Георгий Александрович Острогорский / *Georgi Alexandrowitsj Ostrogorski*; * 19 Januarie 1902 in Sint Petersburg; † 24 Oktober 1976 in Belgrado) was 'n Joego-Slawiese bisantinis van Russiese afkoms wat veral in die ekonomiese geskiedenis van die Bisantynse Ryk belang gestel het.

## Lewe 
Gedurende die Russiese Oktoberrewolusie het Ostrogorsky se gesin na Finland geëmigreer. Hy het in Frankryk en Duitsland gestudeer, aan die Universiteit van Heidelberg gepromoveer en Duitse burgerskap verwerf. Vanaf 1928 was hy as dosent aan die Universiteit van Breslau werksaam, maar is in 1933 ontslaan. Hy het hom in Praag gevestig en is as leier van die *Seminarium Kondakovianum* aangestel wat na Belgrado verskuif is. 

Ostrogorsky het vervolgens die leerstoel in bisantinistiek aan die Universiteit van Belgrado oorgeneem en in 1948 die Instituut vir Bisantinistiek van die Serwiese Akademie van Wetenskappe en Kunste gestig. Ostrogorsky het as voorsitter van dié instituut gefungeer wat naas Parys, München en Dumbarton Oaks as een van die leidende navorsingsinstellings van sy soort beskou word. Sy hoofwerk oor die "Geskiedenis van die Bisantynse staat" is in 'n groot verskeidenheid tale vertaal en is oor 'n lang tydperk as een van die standaardwerke geag. Intussen is dit egter in baie opsigte verouderd. Ostrogorsky, wat as een van die beduidendste bisantiniste beskou word, is in 1966 met die lidmaatskap in die *Pour le Mérite*-orde vir Wetenskappe en Kunste vereer. Hy was daarnaas korresponderende lid van die Akademie van Wetenskappe te Athene en die Oostenrykse Akademie van Wetenskappe in Wene.

## Belangrike werke 
* *Die ländliche Steuergemeinde des Byzantinischen Reiches im X. Jahrhundert*, in: Vierteljahrsschrift für Sozial- und Wirtschaftsgeschichte 19 (1927) (herdruk in 1969) [dissertasie]
* *Studien zur Geschichte des byzantinischen Bilderstreites*. Breslau 1929 (herdruk in 1964) [habilitasie]
* *Geschichte des byzantinischen Staates*. Handbuch der Altertumswissenschaft XII.1.2, C. H. Beck, München 1940, 3de uitgawe 1963, . - Spesiale uitgawe sonder akademiese bylaes *Byzantinische Geschichte 324 bis 1453*, C. H. Beck, München 1965 en herdrukte uitgawes, .

## Literatuur 
* Herbert Hunger: *Georg Ostrogorsky. Nachruf.* In: *Almanach der Österreichischen Akademie der Wissenschaften.* 127, 1977, , bl. 538–544.
Sidovudien

**Sidovudien** of **asidotimidien** ("AZT"), behoort aan die klas geneesmiddels bekend as nukleosied analoog trutranskriptase remmers (NRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting.
AZT is 'n tipe teenretrovirale middel wat gebruik word om MIV/VIGS infeksie te behandel.

**AZT** was die eerste regeringsgoedgekeurde MIV-behandeling in die VSA (20 Maart 1987), voorgeskryf onder die handelsname  **Retrovir** en **Retrovis**. AZT het die vermenigvuldiging van die virus in siek persone beduidend verlaag en kliniese en immunologiese verbetering van die toestand getoon. Sidovudien word ook gebruik om oordrag van MIV te verhoed, bv. moeder-na-baba na geboorte, of nadat 'n naaldprik per abuis opgedoen is. Indien dit alleen gebruik word vir pasiente met MIV-infeksie, rem AZT die vermenigvuldiging van MIV by pasiënte, maar dit dood nie die virus geheel en al nie. Dit mag die MI-virusse uitlok om mettertyd AZT-weerstandig te raak, en daarom word Sidovudien slegs in kombinasie met ander teenretrovirale middels toegedien as deel van 'n hoogs-aktiewe antiretrovirale terapie (HAART).

## Geneesmiddelvorms 
Die gebruik van AZT word vergemaklik deur die insluiting daarvan in 'n kombinasieproduk, bv. Combivir en Trizivir. Sidovudien is ook ingesluit in die Wêreldgesondheidsorganisasie se essensiële medisynelys, wat die minimum medisinale behoeftes vir 'n basiese gesondheidsorg-sisteem daarstel.
duimnael|links|250px|'n Soutkristal van AZT onder gepolariseerde lig gesien.

## Gebruike 
Sidovudien word gebruik as deel van 'n hoogs-aktiewe antiretrovirale terapie (HAART) vir die behandeling van MIV-infeksie in volwassenes.

### MIV Profilakse 
AZT word ook gebruik as profilakse ná blootstelling aan MIV, in kombinasie met 'n ander antiretrovirale middel, Lamivudien. Dit verlaag die direkte risiko van MIV-besmetting beduidend ná 'n eerste enkele blootstelling aan die virus (bv. nadat 'n naaldprik per abuis opgedoen is, óf aanraking met bloed of liggaamsvloeistowwe van 'n persoon wat 'n draer mag wees).

## Sien ook 
* Lamivudien
* Tenofovir
* Efavirens
* Emtrisitabien

## Verwysings
Willem-Alexander van Nederland

**Willem-Alexander Claus George Ferdinand, Koning van die Nederlande, Prins van Oranje-Nassau, Jonkheer van Amsberg** (gebore op 27 April 1967) is sedert 30 April 2013 die koning (staatshoof) van die Koninkryk van die Nederlande (bestaan uit Aruba, Curaçao, Nederland en Sint Maarten). Hy was sedert 1980 die troonopvolger van die Koninkryk van die Nederlande. Willem-Alexander is die oudste kind van Koningin Beatrix en Prins Klaus van Amsberg en is sedert sy vader se dood in 2002 die hoof van die Huis van Amsberg.

Willem-Alexander het in die Koninklike Nederlandse Vloot gedien en in geskiedenis aan die Universiteit van Leiden gestudeer. Hy is in 2002 met Máxima Zorreguieta Cerruti getroud. Hulle het drie dogters: prinses Catharina-Amalia (gebore 2003), prinses Alexia (gebore 2005) en prinses Ariane (gebore 2007).

Op 28 Januarie 2013 kondig sy moeder aan dat sy op 30 April 2013, op Koninginnedag, gaan abdikeer. Willem-Alexander het haar in die posisie as koning opgevolg. Nadat hy die troon bestyg het, het hy die eerste koning sedert die dood van sy groot-oupagrootjie, Willem III in 1890, geword.

## Volledige titel 
* Koning der Nederlande
* Markies van Veere en Vlissingen
* Graaf van Katzenelnbogen, Vianden, Diez, Spiegelberg, Buren, Leerdam en Culemborg
* Burggraaf van Antwerpen
* Baron van Breda, Diest, Beilstein, die stad Grave, die Land van Cuijk, IJsselstein, Cranendonck, Eindhoven, Liesveld, Herstal, Waasten, Arlay en Nozeroy
* Vryheer van Ameland
* Heer van Borculo, Bredevoort, Lichtenvoorde, Loo, Geertruidenberg, Klundert, Zevenbergen, Hooge en Lage Zwaluwe, Naaldwijk, Polanen, Sint-Maartensdijk, Soest, Baarn, Ter Eem, Willemstad, Steenbergen, Montfort, St. Vith, Bütgenbach, Niervaart, Dasburg, Turnhout, Besançon.

## Verwysings
Teenretrovirale middel

'n **Teenretrovirale middel** is enige medikasie wat gebruik word om die retrovirus MIV wat vigs veroorsaak te bestry.

## Vaste-dosis kombinasies 
Dit is 'n mengsel van verskeie teenretrovirale middels saamgevoeg in 'n enkele tablet, om as 'n een-per-dag-dosis geneem te word.

In Augustus 2012 is die verkose eerste-linie terapie in die VSA:
* Tenofovir/emtrisitabien ('n kombinasie van twee NRTIs) en efavirens ('n NNRTI). 
* Tenofovir/emtrisitabien en raltegravir 
* Tenofovir/emtrisitabien, ritonavir, en darunavir (die laaste twee is protease-ensiemremmers)
* Tenofovir/emtrisitabien, ritonavir, en atazanavir (die laaste twee is protease-ensiemremmers).

In Augustus 2019 is die verkose eerste- en tweedelinie terapie in die VSA en Suid-Afrika:
* Tenofovir, lamivudien en dolutegravir. Lg. vervang efavirens in die trippelkombinasieterapie.

## Verwysings
Rooiwangnaguil

Die **Rooiwangnaguil** (*Caprimulgus rufigena*) is 'n naguiltjie in die *Caprimulgidae* familie. Dit is 'n migreer binne Afrika en broei in die suide van die verspreidingsgebied. Dit bring die broeiseisoen in Oos-Nigerië, Kameroen, die suide van Tsjad en Soedan, die Republiek van die Kongo, die Demokratiese Republiek van die Kongo en westelike Sentraal-Afrikaanse Republiek. In die suidelike halfrond se somer word dit in Angola, Botswana, Mosambiek, Namibië, Suid-Afrika, Zambië en Zimbabwe gevind.

## Habitat 
Die Rooiwangnaguil kom in 'n verskeidenheid van habitats voor. Dit wissel van Kalahari savanne boswêreld tot die Karoo ooptes. Dit eet uitsluitlik insekte en jag gewoonlik naby watergate teen skemer. Dit maak nes in 'n natuurlike, vlak oases in growwe grond, waar dit 1-2 eiers met 48 uur tussenposes lê. Die tweede eier is altyd groter en swaarder as die eerste. Dit broei die eiers vir 15-17 dae, waarna die kuikens uitbroei. Die kuikens word deur die mannnetjie teen skemer gevoer wat die wyfie kans gee om te jag. Die kuikens bly in die nes vir 15-17 dae.

## Subspesies 
* *Caprimulgus rufigena rufigena* – broei hoofsaaklik in Suid-Afrika, Zimbabwe en Zambië
* *Caprimulgus rufigena damarensis* – broei hoofsaaklik in Botswana, Namibië en Angola

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Rooihalsfraiingpoot

duimnael|*Phalaropus lobatus*

Die **Rooihalsfraiingpoot** (*Phalaropus lobatus*) is 'n waadvoël wat skaars is en slegs gesien word in die somer by plekke soos mere, soutpanne en rioolplase. Die voël word selde by die see gesien. In Engels staan die voël bekend as die *Red-necked phalarope*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Donkernaguil

Die **onkernaguil** (*Caprimulgus tristigma*) is 'n voël wat deel vorm van die naguil familie (Caprimulgidae).

Die **donkernaguil** is 27&nbsp;cm lank. Dit is 'n naguil wat van bo af relatief donker is met 'n fyn afwisselend swart en grys​​ patroon. Dit kamoefleer die **donkernaguil** op rotsplate.

Die **donkernaguil** kom versprei deur Afrika voor maar veral ten suide van die Sahara in rotsagtige gebiede in savannas.

Dit voed hoofsaaklik op kewers en motte en het die grootste bek van al die naguiltjies. Dit is in staat is om insekte van 3,5&nbsp;cm lank in te sluk. Dit maak nes in natuurlike holtes in rotse waar dit eiers lê, wat vir 18-20 dae deur beide ouers uitgebroei word. Die kuikens word deur albei ouers versorg en so gekamoefleer is dat hulle met die omliggende rotse saamsmelt.

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Ponte-toringgebou

----
duimnael|**Ponte-toringgebou Ponte City **
**Verdiepings**
54 (bogronds)

----

**Voltooiing**

1976

----

**Argitekte**
Mannie Feldman · Manfred Hermer Rodney Grosskopff

----

**Opdraggewer**
Nasou Bpk.

----

**Straatadres**

1 Lily Avenue / Lilylaan
Berea
Johannesburg

----

**Argitektoniese inspirasie**

Marina City Towers, Chicago

----

**Boustyl**

Brutalisme

Die **Ponte-toringgebou** (ook bekend in Engels as **Ponte City Apartments**) is 'n 54-verdieping hoë residensiële wolkekrabber in Berea, digby Hillbrow, Johannesburg, Suid-Afrika. Met 'n hoogte van 173 meter is dit tans die tweede hoogste gebou in Suid-Afrika en derde hoogste in Afrika. Die gebou in die brutalistiese styl is in 1976 voltooi en bemark as een van die beste adresse in die Goudstad. Die ses dakwoonstelle het oor wynkelders, sweetbaddens, patio's met braaiplekke en privaat uitsigdekke beskik.

duimnael|links|Die Ponte-toringgebou in Berea, Johannesburg
duimnael|links|Die Marina City-toringgebou in Chicago (voltooi in 1964) was die inspirasie vir Ponte City
duimnael|duimnael|links|Ponte-toringgebou in Berea, Johannesburg
Die argitek Rodney Grosskopf was 29 jaar oud toe hy die Ponte-toringgebou ontwerp het, met die Marina City-toringgebou in Chicago as sy inspirasie. Oorspronklik was hy van plan om twee Ponte-toringgeboue naas mekaar op te rig wat as 'n soort "poort tot die Goudstad" sou dien.

In 1995, toe die gebou die slagoffer geword het van stedelike verval, prostitusie en dwelmhandel, maar – voordat dit beveilig is – ook tientalle kere deur selfmoordenaars gekies is as hul finale vertrekpunt (die gebou het toe as Suid-Afrika se *Suicide Central* bekendgestaan, met 63 gedokumenteerde selfmoorde), het die vragwa- en logistiekonderneming Kempston Group die silindriese toringgebou gekoop. 'n Beplande verkoop aan en herontwikkeling deur David Selvan en Nour Addine Ayyoub is in 2008 weens die uitwerkings van die wêreldwye finansiële krisis gestaak. Woonstelle word tans teen bekostigbare pryse verhuur.

Tans dra die kroon reg rondom 'n reuse neonverligte advertensiebord, die grootste in die Suidelike Halfrond, wat Vodacom in rooi bemark (voorheen in blou), nadat dit etlike jare lank Coca-Cola in rooi vertoon het.

Vanaf 2011 het die Ponte-toringgebou 'n soort simbool vir Johannesburg se stedelike regenerasie geword nadat Kempston Group die meeste van die wolkekrabber se 54 verdiepings laat herstel het. Elke verdieping is van 2&nbsp;km se nuwe elektriese drade en sanitêre pype voorsien, terwyl ook agt hysbakke in die gebou herstel is. Tans huisves die toringgebou sowat 3&nbsp;000 bewoners uit die werkers- en middelklas met verskillende agtergronde, onder wie studente, jong professionele en immigrante uit Afrikalande soos Kongo, Nigerië en Zimbabwe.

## Verwysings 
## Eksterne skakels 
*  Ponte-toringgebou by *structurae*

; Duitse persberigte
*  *www.welt.de, 13 Junie 2009: Im bösesten Hochhaus der Welt*
*  *www.sueddeutsche.de, 10 Mei 2010: Zimmer frei in der Hölle*

; Persberigte met fotogalery
*  *n-tv.de, 26 Februarie 2017: Gefährlichstes Hochhaus der Welt | Ponte City – einmal Hölle und zurück*
Akwakultuur

duimnael|280px|Dam vir teel van visse.
duimnael|280px|'n Viskwekery in Slowenië.

**Akwakultuur** is die bedryf om met visse te boer of te teel. Akwakultuur word al lank in Suid-Afrika beoefen en spesies soos forel, baber, kurper en karp word geteel. Vis word geteel as 'n ekstra bron van voedsel, bestaande populasies aan te vul ter wille van oorlewing en vir die ornamentele mark; dit is die mark vir akwariums byvoorbeeld goudvisse. Die *Suid-Afrikaanse Akwakultuur Assosiasie* is in 1989 gestig.

## Akwakultuur in Suid-Afrika 
Die eerste vis was reeds gedurende die 1890's geteel by Jonkershoek en Pirie. Forel was van die eerste spesies wat geteel is. Aan die begin van 2000 was daar reeds 30 produseerders van forel in Suid-Afrika, meestal in die Oos- en Wes-Kaap en Mpumalanga. Hulle het op daardie stadium 750&nbsp;ton vis geproduseer teen 'n markwaarde van R&nbsp;11 miljoen per jaar.

Daar word ook met skerptandbabers (*Clarias gariepinus*) geboer en produksie was in 2000 120&nbsp;ton per jaar met 'n markwaarde van oor R&nbsp;1 miljoen.

Boerdery met kurpers was gedurende 2000 redelik klein met produksie van slegs 11&nbsp;ton.

Tans word ook gepoog om met die plaaslike bloukurper en uitheemse Nylkurper te teel. Die winsmarges op die bloukurper is kleiner omdat dit twee keer langer vat om uit te broei as die Nylkurper. Die regering wil egter nie toestemming gee vir die teling van die Nylkurper nie, omrede hulle vrees dat dit in plaaslike riviere sal beland met rampspoedige gevolge vir plaaslike visbronne.

## Wetgewing 
Volgens die **Wet op Omgewingsbestuur van Limpopo, Nr 7 van 2003**, word "Akwakultuur" gedefinieer as "die bestuurde produksie, hetsy deur inmenging in die teël/broeiproses, of deur in voorraad te hou, voer, of deur roofbeheerprogramme van vis, ongewerweldes, amfibieë, akwariumplante, of enige ander waterorganismes, en dit sluit in die eiers, ova, viseiers/kuit/padda-eiers/saad, sade, vrugte, bolle, stamme, wortels, of enige ander deel, of afkoms van sodanige organismes in."

## Bronne 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Plan is soos vis op droë grond* Rapport. 27 Januarie 2013.

## Eksterne skakels 
* http://www.aasa-aqua.co.za/
Ovale dryfvis

Die **ovale dryfvis** (*Schedophilus ovalis*) is 'n vis wat voorkom aan die kontinentale bank aan die kus van Wes-Afrika en die Middellandse See. Die vis was verwar met die swerwer-dryfvis in Suid-Afrika. In Engels staan die vis bekend as die *Imperial blackfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
*
Teleostei

**Teleostei** is die dominante visse van vandag. Hulle ontstaan in die Mesosoïkum-periode, en sluit 20,000 lewende spesies in.

Hulle is, in volgorde van evolusie: gewerweldes (vertebrata), kaakdier-visse (Gnathostomata), beenvisse (Osteichthyes) en straalvinvisse (Actinopterygii).

Die visse het beweegbare kake met aangepaste kaakspiere. Hierdie aanpassing laat hulle toe om die kake uit die mond na buite te steek. Dit help hulle om vinnig bewegende prooi te kan gryp.

## Taksonomie 
Visse in hierdie infraklas kan in 12 superordes en 42 ordes onderverdeel word:
* Orde Pholidophoriformes 
* Orde Leptolepidiformes 
* Orde Tselfatiiformes 
* **Superorde Osteoglossomorpha**
** Ichthyodectiformes 
** Lycopteriformes 
** Osteoglossiformes
** Hiodontiformes
* **Superorde Elopomorpha**
** Elopiformes
** Albuliformes
** Notacanthiformes
** Anguilliformes
** Saccopharyngiformes
* **Superorde Clupeomorpha**
** Clupeiformes
* **Superorde Ostariophysi**
** Gonorynchiformes
** Cypriniformes
** Characiformes
** Gymnotiformes
** Siluriformes
* **Superorde Protacanthopterygii**
** Salmoniformes
** Esociformes
** Osmeriformes
* **Superorde Stenopterygii**
** Ateleopodiformes
** Stomiiformes
* **Superorde Cyclosquamata**
** Aulopiformes
* **Superorde Scopelomorpha**
** Myctophiformes
* **Superorde Lampridiomorpha**
** Lampriformes
* **Superorde Polymyxiomorpha**
** Polymixiiformes
* **Superorde Paracanthopterygii**
** Percopsiformes
** Batrachoidiformes
** Lophiiformes
** Gadiformes
** Ophidiiformes
* **Superorde Acanthopterygii**
** Mugiliformes
** Atheriniformes
** Beloniformes
** Cetomimiformes
** Cyprinodontiformes
** Stephanoberyciformes
** Zeiformes
** Gobiesociformes
** Gasterosteiformes
** Syngnathiformes
** Synbranchiformes
** Tetraodontiformes
** Pleuronectiformes
** Scorpaeniformes
** Perciformes

## Verwysings
Pondoland

duimnael|links|300px|Landskap in Pondolandduimnael|links|300px|'n Hoenderhaan op 'n Pondolandse grasvlakte

**Pondoland** is 'n historiese landstreek en natuurgebied aan die Suid-Afrikaanse kus langs die Indiese Oseaan in die Oos-Kaap. Die gebied is die voormalige Pondo Koninkryk en die tradisionele gebied van die Pondo, een van die Xhosa-groepe. Die belangrikste sentrum is die voormalige hawe van Port St. Johns by die monding van die Umzimvuburivier (Xhosa vir "Seekoeirivier").

## Lees ook
* Wildekus
The Oval (Belfast)

duimnael|links|Die hoofpawiljoen

**The Oval** is 'n sokkerstadion in Belfast, Noord-Ierland. Dit is die tuisstadion van Glentoran FC.

## Verwysings
NG gemeente Waterford

285px|duimnael|links|Die nuwe NG kerk Waterford.

duimnael|regs|170px|Ds. Pieter Francois de Wet, leraar van 1949 tot 1958.

duimnael|regs|170px|Ds. W.J. Lubbe, leraar van 1958 tot 1962.

Die **NG gemeente Waterford** is 'n besonder klein gemeente van die Nederduitse Gereformeerde Kerk in die sinodale gebied van Oos-Kaapland. 

## Stigting 
Omstreeks 1850 is daar 'n klein buitekerkie op die oewers van die Sondagsrivier in die distrik en gemeente Jansenville gebou. Hierdie plekkie het later die sentrum van die gemeente Waterford geword. In 1919 is die gemeente Waterford toe van die moedergemeente van Jansenville afgestig. Twee groot wyke van die NG gemeente Somerset-Oos het ook hul gewig by Waterford ingegooi, en dan is daar ook 'n paar gesinne uit die gemeente Pearston aan Waterford afgegee.

Hierdie gemeente is met oor die 800 lidmate afgestig. In die jaar 1920 ontvang Waterford sy eerste leraar in die persoon van prop. P.S. van der Westhuizen. Daar was nog geen pastorie nie en dadelik is planne gemaak om 'n pastorie te bou. Die jong leraar kon toe later in 'n pragtige gebou sy intrek neem. In 1922 neem ds. Van der Westhuizen 'n beroep aan na Steytlerville. In dieselfde jaar word ds. C.G. Ochse in die gemeente bevestig. Hy arbei tot 1945, toe hy sy emeritaat aanvaar het. 

## Latere geskiedenis 
In die depressiejare van 1931-'32 het die gemeente veral swaargekry wat sy geldsake betref, want dit was die tyd toe boere feitlik geen prys vir hul produkte kon kry nie. Die gemeente Waterford het destyds vir ongeveer 90 persent uit plaasboere bestaan. In hierdie jare was dit dan ook 'n hulpbehoewende gemeente, maar teen die jare vyftig het hy op eie bene gestaan en was die gemeenskap redelik welvarend.

In 1946 is ds. J. Claassen van Calvinia in die gemeente verwelkom. In hierdie tyd word sowel 'n kerkboufonds as 'n orrelfonds van stapel gestuur. In 1949 verlaat ds. Claassen die gemeente. In dieselfde jaar word ds. P.F. de Wet van Kokstad in die gemeente verwelkom. In Julie 1949 is die nuwe orrel in gebruik geneem. 

Tydens die gemeente se eerste kwarteeu het hy twee keer die ervaring gehad om 'n tydelike gemeenskap in sy midde te hê. In 1918 word 'n begin gemaak met die bou van die Mentzmeer (die huidige Darlingtondam), en weer in 1946 word die walle van die dam met 32 voet verhoog. 

## Enkele leraars 
* P.S. van der Westhuizen, 1920 - 1922
* Charles George Ochse, 1922 - 1945 (emeriteer)
* Jacobus Claassen, 1946 - 1949
* Pieter Francois de Wet, 1949 - 1958
* Willem Johannes Lubbe, 1958 - 1962
* Frederik Simon Vivier, 1963 - 1971
* Arrie Philippus van Eck, 1985 – 1987
* Dirk Wouter O'Kennedy, 22 April 1988 - 1993

## Bronne 
* Oberholster, dr. J.A.S. 1948. *Jaarboek van die Gefedereerde Nederduitse Gereformeerde Kerke, 1949*. Kaapstad: Jaarboek-kommissie van die Raad van die Kerke.
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Dis lekker om te lewe

**Dis Lekker om te Lewe** is 'n swart en wit Afrikaanse rolprent wat op 17 Junie 1957 vrygestel is.

## Genre 
Die rolprent is 'n komedie. Dit het geen ouderdomsperk nie en is goeie gesinsvermaak. 

## Hoofrolspelers 
* Al Debbo as Stoffie
* Frederik Burgers as Fanie
* Jan Bruyns as Sersant-Majoor
* Yvonne Theron as Sersant-Majoor se dogter
* Taffie Kikillus as spioen met kamera
* Danie Theron as spioen met notaboek
* Jan Cronjé as moeilikheidmaker
* Pieter Hauptfleisch as ongeduldige pasiënt
* Kristo Pienaar as dokter
* Gert van den Bergh as Kommandant (stem) (nie gekrediteer nie)

## Storielyn 
Die rolprent handel oor twee swape (natuurlik Al Debbo en Frederik Burgers) wat hul lyf soldaat probeer hou. Die twee vriende besluit om by die leër aan te sluit om 'n bietjie geld te verdien. Tydens hul opleiding sien hulle twee rekrute wat oral loop en foto's neem en hulle ruik onraad. Hulle besluit om die boewe uit te vang voordat hulle die leër se "geheime wapen" ontdek, maar intussen is hulle sulke hopelose soldate dat hul bevelvoerders nie kan wag om van hulle ontslae te raak nie.

## Sien ook 
* Lys van Afrikaanse rolprente
Pompano-dorade

Die **pompano-dorade** (*Coryphaena equiselis*) is 'n vis wat wêreldwyd voorkom in tropiese en subtropiese waters. In Engels staan die vis bekend as die *Pompano dolfinfish*.

## Habitat 
Die vis lyk baie soos die dorade en mag voorkom in Suider-Afrikaanse water noordwaarts van Namibië en Tanzanië.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Coastal Fishes of Southern Africa. Phil & Elaine Heemstra. 2004. 
* 
* 

## Eksterne skakel 
* http://fishbase.org/summary/Coryphaena-equiselis.html
Taffie Kikillus

**Taffie Kikillus** (soms ook **Taffy Kikillus**; ca. 1927 – 22 September 2014) was 'n Suid-Afrikaanse akteur, musikant en komponis. 

Kikillus het vanaf sy derde lewensjaar klavier speel en het op veertien begin om musiek te komponeer. Hy het sy eie orkes by die Universiteit van Stellenbosch gehad. Hy was ook verantwoordelik vir die eerste klavier-langspeelplaat in Suid-Afrika, genaamd *Taffie plays for you*. 

Kikillus het in verskeie Afrikaanse rolprente opgetree. Hy is veral bekend vir sy rol in films soos *Gevaarlike spel* (1962), *Fratse in die vloot* (1958) en *Donker Afrika* (1957).

Hy is op 22 September 2014 op 87-jarige ouderdom aan komplikasies ná ’n beroerte in die Mediclinic Milnerton oorlede. Hy laat sy vrou, Rhona en 3 seuns, Marais, Karl en Igon agter.

## Filmografie 
### As akteur 
* *Matieland!*, 1955 as Karel Verster
* *Donker Afrika*, 1957 as inspekteur Dirk van Vuuren
**Dis lekker om te lewe*, 1957 as spioen met kamera
**Fratse in die vloot*, 1958 as diamantdief
* *Hou die blink kant bo*, 1960 as Herman Engelbrecht
* *Boerboel de Wet*, 1961 as Sidney Corbett
* *Gevaarlike spel*, 1962 as Reg Regallo

### As komponis 
*''Hier's ons weer!*, 1950
* *'n Plan is 'n boerdery*, 1954
* *Donker Afrika*, 1957
* *Fratse in die vloot*, 1958
* *Gevaarlike spel*, 1962
* *Kimberley Jim*, 1963

### As homself 
**Hier's ons weer!*, 1950 as pianis (nie gekrediteer nie)
* *Alles sal regkom!*, 1951 as harmonikaspeler (nie gekrediteer nie)
* *Altyd in my drome*, 1952 (nie gekrediteer nie)
* *'n Plan is 'n boerdery'', 1954 as pianis (nie gekrediteer nie)

## Lees ook
*Berlynse Sendinggenootskap

## Verwysings
Kristo Pienaar

(Prof.) **Kristo Johannes Pienaar** (gebore 4 Julie 1922, oorlede 6 April 1996) was 'n Suid-Afrikaanse plantkundige, skrywer, akteur en TV-aanbieder. Hy was die aanbieder van die gewilde TV-program, *50/50* en het in verskeie teaterproduksies en rolprente opgetree. Hy was in die sewentigerjare nou betrokke by die amateurtoneelvereniging op sy tuisdorp, Bellville. Hy was ook op sy tyd die burgemeester van Bellville gewees.(1981-1983 en 1987-1989)

## Filmografie 
Rolprente waarin hy as akteur opgetree het:
* Die Groen Faktor, 1984
* Broer Matie, 1984 as Broederbonder
* 'n Seder val in Waterkloof, 1978 as Prof. Vredenburg
* 'n Sonneblom uit Parys, 1974 as Charl Roux
* Met liefde van Adéle, 1974 as die skoolhoof
* Afspraak in die Kalahari, 1973 as Barend Bester
* Next Stop Makouvlei, 1972
* Rip van Wyk, 1959 as Dr. Venter
* Fratse in die Vloot, 1958 as die diamantdief
* Dis lekker om te lewe, 1957 as 'n dokter

## Bibliografie 
Van die boeke wat hy geskryf het:
* Inseketende Plante; HAUM, 1986, 
* Suid-Afrikaanse watter blom is dit?; Struik, 2000, 
* Plant inheems; Struik, 1985; ,
* Plantkunde in Suid-Afrika: verlede, hede en toekoms; Universiteit van Wes-Kaapland; 
* Grondbeginsels van tuinmaak: vra vir Kristo; Struik, 1993, 
* Grondbeginsels van bome en struike; Struik, 1993, 
* Grondbeginsels van aldag-tuinmaak; Struik, 1992, 
* Die Suid-Afrikaanse watter blom is dit?: 'n onontbeerlike gids tot tuinplante; Struik, 2011, 
* 'n Anatomiese en ontogenetiese studie van die wortels van Suid-Afrikaanse liliaceae; Universiteit van Stellenbosch, 1965
* Die blomplant; Perskor, 1982, 
* Goue gedagtes; Perskor, 1981, 
* Die organografie van stingels, Perskor, 1982, 
* Organografie van wortels; Perskor, 1982, ,
* Grondbeginsels van tuinmaak maand vir maand; Struik, 1992, 
* Elke tuinier se gids tot tuinmaak: 'n gids vir aldag-tuinmaak in Suid-Afrika; Struik, 2002, 
* Naaksadige plante van Suid-Afrika, Perskor, 1978, 
* Tuinmaak in Suider-Afrika; Struik, 1993, 
* Inheemse plante vir die tuin; Struik Timmins, 1991, 
* Een- en tweesaadlobbige plante; Perskor, 1978, 
* A-Z van tuinblomme in Suid-Afrika; Struik, 1987, 

## Verwysings
Jan Cronjé

**Jan Cronjé** (1921-1997) was 'n gewilde Suid-Afrikaanse uitsaaier, radio-aanbieder en akteur. Hy was ’n adjunkdirekteur van die destydse Transvaalse Raad vir die Uitvoerende Kunste (Truk), asook ’n dosent aan die voormalige Randse Afrikaanse Universiteit (RAU). Cronjé het die held in die eerste Afrikaanse radio-sepies op Springbokradio gespeel, in *Liefdeslied* en *Verbode Liefde*. Daarnaas het hy 28 jaar lank die radioprogram *So maak mens* saam met Esmé Euvrard op dié stasie aangebied. Hierdie program is vir die laaste keer op 31 Maart 1986 uitgesaai.  Hy was ook in rolprente soos En die vonke spat (1961) en Oupa en die plaasnooientjie (1945) te sien gewees.

## Filmografie 
* En die Vonke Spat, 1961 as Wessels
* Dis Lekker om te Lewe, 1957 as moeilikheidmaker
* Paul Krüger, 1956 as Paardekraal-leier
* Kom saam vanaand!, 1949 as Otto Joubert
* Dr. Kwak, 1948
* Oupa en die Plaasnooientjie, 1945

## Verwysings
Gevaarlike spel

**Gevaarlike Spel** is 'n Afrikaanse rolprent wat op 29 Oktober 1962 vrygestel is. Al Debbo was die regisseur en is ook een van die hoofkarakters in die film.

## Genre 
Die rolprent is 'n komiese drama.

## Hoofrolspelers 
* Al Debbo as Sersant Koen
* Taffy Kikillus
* Nicky Caras
* James Norval
* Willie Herbst

## Storielyn 
Diamantspeurder, Sersant Koen, kry die moeilike opdrag om vir Reg Gallow, 'n nagklubeienaar en diamantsmokkelaar, vas te trek.  Gallow is egter 'n uitgeslape kalant en die arme speurder misluk keer op keer. Stuur Gallow 'n boodskap dat hy op soek is na 'n blou diamant vir sy meisie, 'n sangeres in sy nagklub. 'n Reisende verkoopsman (Koen) lewer die goedere en die transaksie vind plaas, maar toe Koen die arrestasie wil uitvoer is die diamant soek. Hy is weereens uitoorlê! Koen kry uiteindelik sy kans om Gallow op heterdaad te betrap toe hy niksvermoedend 'n groot transaksie in Mosambiek beklink.

## Sien ook 
* Lys van Afrikaanse rolprente
Witkruisvleivalk

Die **witkruisvleivalk** (*Circus maurus*) is 'n medium-grootte (ongeveer 46&nbsp;cm lank) roofvoël wat in Suid-Afrika, Botswana en Namibië voorkom.

Wanneer hierdie voël sit, vertoon dit swart. In vlug is die wit kruisvere sigbaar. Sy liggaamsbou is vergelykbaar met dié van ander vleivalke. Dit het 'n skraal liggaam, smal vlerke en 'n lang stert. Manlike en vroulike voëls lyk eenders, maar mannetjies het gryser primêre vere en steenkoolswarter vere. Onvolwasse voëls het dofgeel maagvere en kolle op die bors.

Soos ander vleivalke bou dit neste op die grond in hoë plantegroei, veral naby stroompies. Die wyfie lê een tot vyf eiers (meestal drie) en neem 35 dae om dit uit te broei.

Die witkruisvleivalk eet hoofsaaklik klein knaagdiere, voëls en soms reptiele. Hulle jag prooi deur laag oor die grond te vlieg.

Die meeste broeipare word in die Wes-Kaap provinsie in Suid-Afrika aangetref. Teling in Namibië word vermoed, maar is nie bevestig nie.

Die kuikens word vir die eerste paar weke van hulle lewens deur die wyfie versorg.  Op vier weke begin die kuikens om in die plantegroei rondom die nes weg te kruip.  Hulle verlaat die nes op ongeveer 36-41 dae en is twee weke later volledig onafhanklik.

Die witkruisvleivalk-bevolking het in die afgelope jaar tot minder as 1&nbsp;000 gedaal. Dit word nou deur die IUBN geklassifiseer as 'n kwesbare spesie. Dit is as gevolg van die vernietiging van sy oorspronklike broeihabitat, Suid-Afrika se natuurlike struikveld, die fynbos.

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
* Witkruisvleivalk – Species text in The Atlas of Southern African Birds 
* BirdLife Spesies Factsheet  
* Witkruisvleivalk videos  in die Internet Bird Collection 
* Witkruisvleivalk  by Raptors Namibia 
* Witkruisvleivalk fotos  by Fernkloof-natuurreservaat
Yvonne Theron

**Yvonne Theron** was 'n Suid-Afrikaanse aktrise.

## Filmografie 
*  Dis Lekker om te Lewe as die Sersant-Majoor se dogter
* Vadertjie Langbeen, 1955 as Martie Cilliers
Nossa Senhora de Belem (skip)

Die vragskip **Nossa Senhora de Belém** het in Julie 1635 aan die kus van Pondoland net noord van die mond van die Umzimkulurivier gestrand. Waarskynlik omdat dit een van die weinige Portugese skepe in die 16de en 17de eeu was wat nie oorlaai is nie, het niemand tydens die stranding sy lewe verloor nie.

Op 4 Februarie 1635 het die Belém belaai met o.a. Ming-porselien en peper die hawe van Goa in Indië in die geselskap van 'n ander skip onderweg na Lissabon vertrek. Na 'n paar dae op  see het die Belém erg begin lek, die meeste matrose was siek of swak, die winterstorms het losgebars en gevolglik is  kontak met die ander skip verloor. En die nat peper het die pompe knaend verstop. Toe onverwags land in sig kom, is die Belém toegelaat om te strand. Tydelike skuilings is gebou. Die meerderheid wou oop 'n staptog na redding begin, maar die kaptein het uit verhale van vorige strandings geweet dat dit onwys sou wees en het die skipbreukelinge oorgehaal om liewer twee bote uit die wrakstukke en die bome van die kusstreek te bou. Alhoewel hulle beeste van die swartmense verkry het, was die verhoudinge tussen die Portugese en die inwoners van die kusgebied nie na goed nie.

Op 20 Januarie 1636 het die skepies vertrek. Van een is nooit weer gehoor nie. Die ander een het Algoabaai en later Angola bereik.

## Bibliografie 
* Potgieter, Coenraad: Skipbreuke aan ons kus. Kaapstad: Tafelberg, 1969.
* Willcox, A.R.: Shipwreck and survival on the south-east coast of Africa. Winterton: Drakensberg Publications,1984.
José Fontana (sokkerspeler)

**José Fontana** (19 Maart 1912 – 3 April 1986), beter bekend as **Rei**, is 'n Brasiliaanse sokkerspeler. Hy speel onder meer vir Coritiba en Vasco da Gama.

## Erelys 
### Coritiba 
* **Kampioen van Paraná**:
:: 1931

### Vasco da Gama 
* **Kampioen van Rio de Janeiro**:
:: 1934 en 1936

## Eksterne skakels 
* Rei's page
Dirceu Krüger

**Dirceu Krüger** (11 April 1945) is 'n Brasiliaanse sokkerspeler. Hy speel onder meer vir Britânia en Coritiba. 

## Erelys 
### Coritiba 
* **Kampioen van Paraná**: 7
:: 1968, 1969, 1971, 1972, 1973, 1974 en 1975
* **Torneio do Povo**: 1
:: 1973

## Eksterne skakels 
* Kruger
Oberdan Nazareno Vilain

**Oberdan Nazareno Vilain** (11 April 1945), beter bekend as **Oberdan**, is 'n Brasiliaanse sokkerspeler. Hy speel onder meer vir Coritiba, Santos en Grêmio.

## Erelys 
### Coritiba 
* **Kampioen van Paraná**: 7
:: 1975 en 1976

### Santos 
* **Recopa dos Campeões Intercontinetais**:
:: 1968
* **Supercopa Sulamericana dos Campeões Intercontinentais**:
:: 1968
* **Campeonato Brasileiro**
:: 1968
* **Torneio Rio-São Paulo**
:: 1966
* **Campeonato Paulista**
:: 1965, 1967, 1968, 1969 en 1973

### Grêmio 
* **Kampioen van Rio Grande do Sul**:
:: 1977

## Eksterne skakels 
* O Gol
HMS Iron Duke

duimnael|300px|Die HMS Iron Duke

Die '*HMS *Iron Duke''''' was 'n slagskip van die Britse Vloot en het diens gedoen tydens die Eerste Wêreldoorlog. Hy was die vlagskip van die Britse Vloot vanaf 1914 tot 1916. Die *Iron Duke* was 'n ware slagskip: swaar gewapen en swaar gepantser. Hy het 'n 13-duim laag pantser gehad en was toegerus met tien 13,5&nbsp;duim kanonne. Sy verplasing was 25&nbsp;000&nbsp;ton. Hy het ook sekondêre kanonne gedra, wel twaalf 6-duim kanonne, en ook toegerus met vier 21-duim torpedobuise. Verder was hy toegerus met twee 3-duim lugafweerkanonne, die eerste skip wat met sodanige kanonne toegerus was. Hy het beïndruk met sy akkurate skietwerk tydens die Slag van Jutland en het onder andere die SMS König getref.

## Aandrywing 
Hy was toegerus met vier stoomturbines wat 29&nbsp;000 dryfasperdekrag gelewer het en wat 'n spoed van 21&nbsp;knope verseker het.

## Bron 
* The Encyclopedia of Sea Warfare. Spring Books. 1975. 

## Eksterne skakels
HMS Lion

duimnael|300px|Die HMS *Lion*

Die '*HMS *Lion''''' was 'n slagskip van die Britse Vloot en het gedien as vlagskip tydens die Slag van Jutland. Hier het hy egter amper gesink nadat hy getref is en een van sy ammunisiekamers ontplof het. Sy pantser was slegs 9-duim dik. Hy het 26,350&nbsp;ton water verplaas en was toegerus met agt 13,5-duim, sestien 4-duim kanonne en twee 21-duim torpedobuise.

## Aandrywing 
Dit was toegerus met vier stoomturbines wat 70 000 dryfasperdekrag gelewer het en die skip kon aandryf teen 28&nbsp;knope.

## Bron 
* The Encyclopedia of Sea Warfare. Spring Books. 1975.
Alexander van Bisantium

**Alexander** (Grieks: Αλέξανδρος; 23 November 870 – 6 Junie 913) was die Bisantynse keiser van 912–913. Hy word soms **Alexander III** genoem. Hy was die derde seun van keiser Basilius I en Eudokia Ingerina. Anders as met sy twee ouer broers, word daar nie gegis dat Michael III dalk sy pa was nie, want hy is ’n paar jaar ná Michael se dood gebore.

Alexander is omstreeks 879 deur sy pa as medekeiser gekroon. Ná die dood van sy broer op 11 Mei 912 het Alexander senior keiser geword saam met Leo se jong seun, Konstantyn VII. Hy was die eerste Bisantynse keiser wat die woord "outokrator" (Grieks: αὐτοκράτωρ πιστὸς εὑσεβὴς βασιλεὺς) op munte laat aanbring het om die einde van sy 33 jaar as medekeiser te vier. Alexander het dadelik ontslae geraak van al sy pa se raadgewers en aanstellings, insluitende sy admiraal, patriarg en keiserin Zoe Karbonopsina, die ma van Konstantyn. Hy het haar in ’n klooster laat opsluit.  Tydens sy kort bewind is die ryk aangeval deur die Abbasidiese Kalifaat in die ooste en het hy ’n oorlog ontlok met Simeon I van Bulgarye omdat hy geweier het om die tradisionele heffing te stuur met sy troonbestyging.  Alexander is op 6 Junie 913 van uitputting dood ná ’n soort polospel.

Bronne beeld Alexander ongunstig uit – as lui, wellustig en venynig. Daar is ook ’n gerug dat hy die jong Konstantyn VII wou laat kastreer om hom so van die troonopvolging uit te sluit. Dit het nie gebeur nie, maar Alexander het aan sy opvolger ’n vyandiggesinde regent nagelaat, asook die begin van ’n lang oorlog teen Bulgarye. Hy word ook daarvan beskuldig dat hy heidense offerande aan die standbeeld van ’n goue beer in die Hippodroom gebring het om sy impotensie te genees.

## Verwysings 

15px Hierdie artikel is vertaal uit die Engelse Wikipedia
Slag van die Falkland-eilande

Die **Slag van die Falkland-eilande** het plaasgevind op 8 Desember 1914 tydens die Eerste Wêreldoorlog, suidoos van die Falkland-eilande.

## Agtergrond 
duimnael|links|Die Slag van die Falkland-eilande.
Na die Slag van Coronel op 1 November het die Duitse Admiraal, Von Spee, nog 'n maand lank in die Stille Oseaan vertoef voor hy om Kaap Hoorn gevaar het. Op pad terug na die Atlantiese Oseaan besluit hy om ook 'n aanval te loods op die Falkland-eilande. Na Coronel het die Britse opperbevel versterkings, die *HMS Invincible* en die *HMS Inflexible*, na die area te stuur. Die twee skepe vertrek op 11 November vanaf Devonport, Engeland en arriveer by die Falkland-eilande op 7 Desember. Hier ontmoet hulle die kruisers *HMS Carnavon*, *HMS Kent* en *HMS Cornwall* en ligte kruisers *HMS Glasgow* en *HMS Bristol*.

## Die slag 
Tydens die oggend van 8 Desember word die Britse bevelvoeder, Vise-Admiraal Frederick Sturdee ingelig dat die Duitse vloot die eilande nader. Hy gee die bevel om die Duitse skepe te jaag. Hulle kelder die *Scharnhorst*, *Gneisenau*, *Nurnberg* en die *Leipzig* terwyl die *Dresden* ontsnap.

## Bron 
* The Encyclopedia of Sea Warfare. Spring Books. 1975.
Paulo Roberto Vecchio

**Paulo Roberto Vecchio** (30 Januarie 1943), beter bekend as **Paulo Vecchio**, is 'n Brasiliaanse sokkerspeler. Hy speel onder meer vir Internacional, Londrina, Ferroviário, Metrol, Coritiba en Londrina. 

## Erelys 
### Internacional 
* **Kampioen van Rio Grande do Sul**:
:: 1961

### Londrina 
* **Kampioen van Paraná**:
:: 1962

### Ferroviário 
* **Kampioen van Paraná**:
:: 1965 en 1966

### Metropol 
* **Kampioen van Santa Catarina**:
:: 1967

### Coritiba 
* **Kampioen van Paraná**:
:: 1968, 1969, 1971 en 1972

## Eksterne skakels 
* Coritiba
The Oval

**The Oval** kan na een van die volgende verwys:

* The Oval (Londen), die krieketstadion in Londen, Engeland 
* The Oval (Belfast), die sokkerstadion in Belfast, Noord-Ierland 
* The Oval Office, die President van Amerika se kantoor
Pistool M1911A1

[duimnael|300px|'n M1911A1 [pistool]]

Die **M1911A1 pistool**, kaliber 0.45, was die standaardhandwapen wat tydens die Eerste Wêreldoorlog deur die Amerikaanse Gewapende Magte gebruik is. Die pistool was toe nog bekend as die **M1911**. 

Na verdere ontwikkelingswerk is die M1911A1 in 1923 bekendgestel. Tussen 1937 en 1945 is daar 19&nbsp;miljoen van die pistole deur Colt, Ithaca en Remington vervaardig. Die wapen is semi-outomaties en die magasyn kan sewe rondes hou.

## Tegniese besonderhede 
*Kaliber: 0,45 duim (11,43 mm) 
*Lengte: 8,63 duim (21,93 cm) 
*Lengte van loop: 5,03 duim (12,78 cm)
*Massa (gelaai): 2,99 pond (1,36 kg)
*Massa (leeg): 2,49 pond (1,13 kg)
*Trompsnelheid: 826 voet/s (252 m/s) 
*Effektiewe reikafstand: 65 voet (20 m)

## Bron 
* The US Warmachine. Salamander Books. 1979. ISBN O-86101-016-7